 **Pielikums Nr.4**

**Annex no 4**

**ID Nr. LU CFI 2020/3/ERAF**

**Iepirkuma līgums Nr.. LU CFI 2020/3/ERAF-\_\_\_\_\_\_\_\_**

*(Līguma projekts)*

|  |
| --- |
|  **Latvijas Universitātes Cietvielu fizikas institūts** (turpmāk tekstā – LU CFI), direktora Mārtiņa Rutka personā, kurš rīkojas pamatojoties uz Latvijas Universitātes Cietvielu fizikas institūta nolikumu (apstiprināts ar Ministru kabineta 2013. gada 19. augusta rīkojumu Nr. 380), turpmāk – Pasūtītājs, no vienas puses, un**\_\_\_**, reģistrācijas Nr. \_\_\_\_, kuras vārdā un interesēs, pamatojoties uz \_\_\_, darbojas tās \_\_\_\_\_, turpmāk – Piegādātājs, no otras puses, abi kopā saukti Puses, bet katrs atsevišķi saukti arī kā Puse, saskaņā ar atklāta konkursa “**Adaptīvās optikas un gaismas modulācijas sistēmas optiskās kvalitātes kontrolei**”, ar identifikācijas Nr. LU CFI 2020/3/ERAF, rezultātiem, bez maldības, viltus un spaidiem noslēdz šādu līgumu, par turpmāk minēto: |
| 1. **Definīcijas**
	1. **Akts -** akts, kas apliecina, ka tiek konstatēti Preces Defekti.
	2. **Defekti –** Piegādes, Preces apjomu vai kvalitātes neatbilstība Latvijas Republikas normatīvajiem aktiem, Tehniskajam piedāvājumam vai Līgumam.
	3. **Iepirkuma procedūra** – atklāts konkurss “**Adaptīvās optikas un gaismas modulācijas sistēmas optiskās kvalitātes kontrolei**”, ar identifikācijas Nr. LU CFI 2020/3/ERAF.
	4. **Līgums –** šis līgums ar visiem tā pielikumiem, iespējamajiem papildinājumiem un grozījumiem**.**
	5. **Līguma summa –** maksimāli iespējamā maksa par Preču Piegādi Līgumā noteiktajā kārtībā un apmērā bez PVN.
	6. **Nolikums** – Iepirkuma procedūras nolikums ar visiem tā pielikumiem, papildinājumiem, precizējumiem un grozījumiem.
	7. **Pārstāvis -** Pasūtītāja vai Piegādātāja pilnvarota persona, kas Līguma ietvaros kontrolēs līgumsaistību izpildi, pieņems vai nodos Preci.
	8. **Prece –** \_\_\_\_\_\_\_\_\_ *(tiks precizēta iepirkuma daļa), kas atbilst iepirkumu procedūrā izvirzītajām tehniskās specifikācijas prasībām un Piegādātāja piedāvājumam.*
	9. **Piegāde** - Preces piegāde un nodošana ekspuatācijā saskaņā ar Līguma noteikumiem.
	10. **Pavadzīme -** normatīvajiem aktiem atbilstoša pavadzīme, ko Piegādātājs iesniedz Pasūtītājam par Preču Piegādi Līgumā noteiktajā kārtībā.
	11. **PVN –** pievienotās vērtības nodoklis.
	12. **Projekts -** Eiropas Savienības Reģionālās attīstības fonda darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi” ietvaros veikts projekts nr. Nr.:1.1.1.4/17/I/002 „Latvijas Universitātes Cietvielu fizikas institūta pētniecības infrastruktūras attīstība”.
	13. vienskaitlis (pēc nepieciešamības) ietvers arī daudzskaitli un otrādi; lietvārds, lietots sieviešu dzimtē, (pēc nepieciešamības) ietvers arī vīriešu dzimti un otrādi**.**
 |
| 1. **Līguma priekšmets**
	1. Pasūtītājs pasūta, bet Piegādātājs par Līgumā minēto samaksu piegādā Preci un Pasūtītājs apņemas pirkt, saņemt un apmaksāt Preci Līgumā noteiktajā termiņā, kartībā un apmērā.
	2. Prece tiek piegādāta atbilstoši Piegādātāja Iepirkuma procedūrā iesniegtam Tehniskajam piedāvājumam (Pielikums Nr.1) un Finanšu piedāvājumam (Pielikums Nr.2), Līguma noteikumiem un Latvijas Republikas normatīvajiem aktiem.
	3. Piegādātājs garantē, ka Prece atbilst valsts standartiem vai citos normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai (Preces marķējums, pievienotā instrukcija, uzglabāšanas noteikumi u.tml.), kā arī garantē, ka tiks piegādātas jaunas, nelietotas Preces orģināliepakojumā.
 |
| 1. **Līguma cena un norēķinu kārtība**
	1. Līgumcena par Preci un tās Piegādi ir **\_\_\_\_\_\_** *(\_\_\_\_ eiro)* bez PVN. Līgumcena visā Līguma darbības laikā nevar tikt pārsniegta.
	2. Papildus Līgumcenai Pasūtītājs maksā Piegādātājam PVN atbilstoši Latvijas Republikas normatīvajos aktos noteiktajam.
	3. Piegādātāja Finanšu piedāvājumā (Pielikums Nr.2) iekļautās vienību cenas ir nemainīgas visā Līguma darbības laikā. Pasūtītājs maksā Piegādātājam tikai par faktiski Piegādāto Preci, bet ne vairāk kā 3.1. un 3.2.punktā noteikto summu.
	4. Līguma summu 90% apmērā Pasūtītājs samaksā 30 (trīsdesmit) dienu laikā pēc Preces piegādi apliecinošas Pavadzīmes parakstīšanas, pārskaitot naudu uz Piegādātāja bankas kontu. Atlikušo Līguma summu 10% apmērā Pasūtītājs samaksā 30 (trīsdesmit) dienu laikā pēc Preces nodošanas ekspluatācijā un Pasūtītāja apstiprinošu pieņemšanas dokumentu parakstīšanas, pārskaitot naudu uz Piegādātāja bankas kontu.

3.4.1. Pasūtītājs veic Izpildītājam avansa maksājumu līdz 30% no Līgumcenas, ja Izpildītājs iesniedz Pasūtītājam Eiropas Savienībā reģistrētas kredītiestādes[[1]](#footnote-1) vai apdrošināšanas sabiedrības[[2]](#footnote-2) izsniegtu pirmā pieprasījuma avansa atmaksāšanas garantiju vai apdrošināšanas polisi, kas ir vienāda ar avansa summu un ir spēkā līdz pilnīgai avansa summas atmaksai*.** 1. Piegādātājs Preču Piegādi Pasūtītāja Pārstāvja norādītajā telpā veic uz sava rēķina un par to Pasūtītājam nav jāmaksā.
	2. Maksājums skaitās izdarīts brīdī, kad Pasūtītājs veicis maksājumu no sava norēķinu konta.
	3. Piegādātājs, sagatavojot pavadzīmi, tajā iekļauj informāciju ar pilnu iepirkuma nosaukumu un identifikācijas numuru, Līguma datumu un numuru, Projekta nosaukumu un numuru. Ja Piegādātājs nav iekļāvis šajā Līguma punktā noteikto informāciju pavadzīmē, Pasūtītājam ir tiesības prasīt Piegādātājam veikt atbilstošas korekcijas pavadzīmē un līdz brīdim, kamēr Piegādātājs nav novērsis nepilnības – neapmaksāt Piegādātājam pienākošos summu.
 |
| 1. **Preces piegādes noteikumi un termiņi**
	1. Piegādātājs Preces Piegādi un nodošanu ekspuatācijā veic **ne ilgāk kā \_\_ *(\_\_\_\_\_\_\_)* mēnešu laikā** *(tiks precizēts atbilstoši nolikumam)*no Līguma parakstīšanas dienas, Preču piegādi iepriekš saskaņojot ar Pasūtītāju.
	2. **Preces Piegādes adrese ir:** Ķengaraga iela 8, Rīga, Latvija.
	3. Ne vēlāk kā 5 (piecas) darba dienas pirms attiecīgas Preces vai Preces daļas Piegādes, Piegādātājam ir pienākums saskaņot ar Pasūtītāju Preces piegādes laiku.
 |
| 1. **Preces pieņemšanas kārtība**
	1. Piegādātājs Preces Pasūtītājam nodod kopā ar dokumentāciju, kas satur Preces raksturojumu, īpašības un uzglabāšanas un lietošanas noteikumus (angļu un/vai latviešu valodā). Preces atbilstību pavadzīmē norādītajam Pasūtītājs apstiprina ar savu parakstu uz pavadzīmes. Pie Preces nodošanas tiek pārbaudīts tās atbilstība Pasūtītāja noteiktajām prasībām.
	2. Pasūtītājs Preces un Piegādes atbilstību Līguma noteikumiem pārbauda 14 (četrpadsmit) dienu laikā pēc Preces uzstādīšanas un pieņemšanas nosacījumu izpildes. Minētajā termiņā Pasūtītājam ir tiesības izteikt pretenzijas par Preces vai Piegādes kvalitātes neatbilstību Līguma noteikumiem un Latvijas Republikas normatīvo aktu prasībām.
	3. Ja Pasūtītājs konstatē Defektus, tiek noformēts Akts un attiecīga pretenzija nosūtīta Piegādātājam, norādot Defektu būtību.
	4. Piegādātājs uz sava rēķina novērš konstatētos Defektus Pušu saskaņotajā termiņā, bet ja Puses nespēj vienoties, ne vēlāk kā 10 (desmit) darba dienu laikā pēc Akta saņemšanas dienas. Pēc Defektu novēršanas izdarāma atkārtota Preces un Piegādes pieņemšana, parakstot Pavadzīmi.
	5. Ja Aktā minētie Defekti radušies Piegādātāja darbības vai bezdarbības rezultātā, izdevumi šo neatbilstību novēršanai pilnībā ir jāapmaksā Piegādātājam.
	6. Ja kāda iemesla dēļ (izņemot Piegādātāja noklusējumu) Preču uzstādīšanas uzsākšana tiek atlikta pēc datuma, kas paredzēts līgumā vai sākotnēji saskaņots ar Piegādātāju (vai ja neviens no tiem nav paredzēts vai saskaņots, tad pēc datuma, kas ir deviņdesmit (90) ) dienu laikā pēc tam, kad Piegādātājs bija gatavs Preču nosūtīšanai), Pasūtītājs pēc Piegādātāja pieprasījuma maksā piegādātājam izmaksas, kas tai rodas kavējuma dēļ, pieskaitot piegādātāja standarta pakalpojuma maksas likmi par laiku, ko tā pavada par papildu darbu, kas vajadzīgs kavēšanās dēļ. Ja kavēšanās ilgst vairāk nekā par 30 dienām no paredzētā uzstādīšanas datuma (vai ja tāda nav paredzēta vēl par 120 dienām pēc tam, kad Preces bija sagatavotas nosūtīšanai), tiks uzskatīts, ka Pircējs preces automātiski pieņem. 10% atlikums būs jāmaksā piegādātājam nekavējoties pēc 90 dienām un sāksies garantijas laiks.
 |
| 1. **Pasūtītāja tiesības un pienākumi**
	1. Pasūtītājs apņemas veikt maksājumu par Preci Līgumā noteiktajā termiņā un apmērā.
	2. Pasūtītājam ir tiesības pieprasīt un ne vēlāk kā 3 (trīs) darba dienu laikā no Piegādātāja saņemt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
 |
| 1. **Piegādātāja tiesības, pienākumi un garantijas**
	1. Piegādātājam Preču Piegāde jāveic patstāvīgi.
	2. Piegādātājs apliecina, ka Līguma izpildē tam ir saistoši Nolikumā minētie nosacījumi attiecībā uz Preces Piegādi un garantijas apkalpošanu Preces garantijas laikā.
	3. Piegādājot Preci, Piegādātājam ir jāievēro Līguma noteikumi un Pārstāvja tiešie norādījumi un prasības.
	4. Piegādātājam ir pienākums 3 (trīs) darba dienu laikā pēc Pasūtītāja pieprasījuma rakstveidā sniegt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
	5. Piegādātājs garantē Preces kvalitāti un atbilstību Pasūtītāja noteiktajām tehniskajām prasībām.
 |
| 1. **Preces garantijas nosacījumi**
	1. Piegādātājs apliecina, ka Līguma izpildē tam ir saistoši Nolikumā un Tehniskajā piedāvājumā minētie nosacījumi attiecībā uz Preces garantijas apkalpošanu un Preces ražotāja garantijas nosacījumi visā Preces garantijas laikā.
	2. Precēm to ekspluatācijas vietā garantijas laiks un garantijas nosacījumi stājas spēkā no Pavadzīmes abpusējas parakstīšanas dienas un ir spēkā **\_\_\_ (\_\_\_\_\_\_ )** *mēnešus tiks precizēts atbilstoši iepirkuma daļai.*
	3. Piegādātājam ir pienākums Preces garantijas laikā bez maksas piegādāt visus Preces ražotāja izdotos Preces programmatūras jauninājumus, ja tādi Precei ir paredzēti, veikt garantijas servisa apkalpošanu.
	4. Defektus var pieteikt pa tālruni \_\_\_\_\_, darba dienās no 9:00 – 17:00, vai pa e-pastu: \_\_\_ Defekti, kuri iesniegti pēc plkst. 17:00, uzskatāmi par iesniegtiem nākamajā dienā plkst. 9:00.
	5. Ja Preces defektu dēļ Prece viena gada garantijas laikā nav izmantojama ilgāk par 8 (astoņām) nedēļām, tad tiek piemērots garantijas laika pagarinājums par tik ilgu, cik Prece nav bijusi izmantojama ar nosacījumu, ka Preces defektus nav izraisījis Pasūtītājs un par defektu ir ziņots Piegādātājam. Garantijas pagarinājuma laiks nevar pārsniegt 6 (sešas) nedēļas vien garantijas gada laikā. Kā nedēļa šī līguma noteikuma izpratnē, tiek skaitītas darba dienas: no pirmdienas līdz piektdienai
 |
| 1. **Nepārvarama vara**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma spēkā stāšanās un kurus nevarēja iepriekš ne paredzēt, ne novērst.
	2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu zināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
	3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
 |
| 1. **Pušu atbildība**
	1. Piegādātājs par katru nokavēto Preces Piegādes vai Defektu novēršanas dienu atbilstoši Līguma 5.2.punktam, maksā Pasūtītājam līgumsodu 0,01% (viena simtdaļa no procenta) apmērā no Līguma summas, bet ne vairāk par 10% (desmit procenti) no Līguma summas.
	2. Ja Pasūtītājs Līguma paredzētajā termiņā un apjomā neveic maksājumu par Preci, Piegādātājam ir tiesības pieprasīt no Pasūtītāja līgumsodu 0,01% (viena simtdaļa no procenta) apmērā no laikā nesamaksātās summas par katru nokavēto maksājuma dienu, bet ne vairāk par 5% (pieci procenti) no laikā nesamaksātās summas.
	3. Līgumsoda samaksa neatbrīvo Puses no to saistību pilnīgas izpildes.
	4. Gadījumā, ja Pasūtītājam rodas tiesības uz Līguma pamata pieprasīt no Piegādātāja līgumsodu vai jebkuru citu maksājumu, Pasūtītājam iepriekš rakstveidā brīdinot Piegādātāju ir tiesības ieturēt līgumsodu vai jebkuru citu maksājumu no Piegādātājam izmaksājamajām summām.
	5. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies viens Puses, tā darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
	6. Piegādātājs nav atbildīgs par zaudējumiem, kas ir peļņas, ieņēmumu, labuma, paredzamo ietaupījumu vai nemateriālās vērtības zaudēšana, jebkura aktīva izmantošanas zaudēšana, datu zaudēšana, biznesa pārtraukšana, vadības izmaksas vai trešās puses atbildība. Piegādātāja kopējā atbildība (neatkarīgi no tā, vai tas noslēgts līgumā, līgumsaistībās, likumā noteiktā pienākuma pārkāpumā vai citādi) par visiem pārkāpumiem, kas saistīti ar tā saistību neizpildi vai neizpildi vai ko paredz šis līgums, nepārsniedz summu, kas vienāda ar šī Līguma summu, neierobežojot un neizslēdzot Piegādātāja atbildību, kas noteikta likumos.
 |
| 1. **Konfidencialitāte**
	1. Puses apņemas ievērot konfidencialitāti savstarpējās attiecībās, tajā skaitā:
		1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas normatīvajos aktos noteiktā kārtībā pieprasa atklāt šādu informāciju;
		2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
		3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
	2. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	3. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
 |
| 1. **Pušu pārstāvji**
	1. No Pasūtītāja puses par Līguma saistību izpildes kontroli atbildīgā persona: \_\_\_\_\_\_, tālr. Nr. \_\_\_\_, e-pasts: \_\_\_kurai ir noteikti šādi pienākumi:
		1. kontrolēt Līguma saistību izpildi un saskaņot Preces Piegādes laiku;
		2. pārbaudīt piegādātās Preces un Piegādes atbilstību Līgumam;
		3. parakstīt Piegādātāja iesniegto Pavadzīmi.
	2. Piegādātāja atbildīgā persona par Līguma izpildi: *\_\_\_\_\_\_*, tālr. Nr. \_\_\_\_\_, e-pasts: \_\_\_\_\_\_\_\_
 |
| 1. **Līguma darbības termiņš un tā grozīšanas, papildināšanas un izbeigšanas kārtība**
	1. Līgums stājas spēkā no tā parakstīšanas brīža un ir spēkā līdz Pušu saistību pilnīgai izpildei.
	2. Visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Pušu pilnvaroto pārstāvju parakstīti un tie ir saskaņā ar Publisko iepirkumu likuma 61. pantu.
	3. Puses var izbeigt Līgumu pirms termiņa tikai savstarpēji rakstiski vienojoties.
	4. Pasūtītājs ir tiesīgs atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES un Ziemeļatlantijas līguma organizācijas dalībvalstu noteiktās sankcijas, vai gadījumā, ja pirms iepirkuma līguma noslēgšanas attiecīgie apstākļi bija pastāvējuši, bet Pasūtītājam tie nebija zināmi.
	5. Citos gadījumos Līgumu var izbeigt vienpusēji tikai gadījumos, kas tieši paredzēti Latvijas Republikas normatīvajos aktos.

12.5.1. Pasūtītājs ir tiesīgs atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā Piegādātājs ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES un Ziemeļatlantijas līguma organizācijas dalībvalstu noteiktās sankcijas.* 1. Jebkurā Līguma izbeigšanas gadījumā Pasūtītājs apņemas 30 (trīsdesmit) dienu laikā no tā izbeigšanas brīža atdot Piegādātājam visu saņemto un neapmaksāto Preci vai veikt pilnīgu samaksu par faktiski piegādāto un pieņemto Preci, kā arī nokārtot visas citas saistības pret Piegādātāju.
	2. Jebkurā Līguma izbeigšanas gadījumā Piegādātājs apņemas izpildīt visas saistības, kas radušās līdz Līguma izbeigšanas brīdim un apņemas 30 (trīsdesmit) dienu laikā no Līguma izbeigšanas brīža atgriezt Pasūtītājam visu saņemto maksu par Pasūtītāja atgriezto Preci, kā arī nokārtot visas citas saistības pret Pasūtītāju.
	3. Piegādātājs tikai ar rakstisku iepriekšēju Pasūtītāja piekrišanu ir tiesīgs aizvietot Līgumā norādītos materiālus, izstrādājumus, programmatūru un iekārtas ar ekvivalentiem materiāliem, izstrādājumiem, programmatūru vai iekārtām, ja to piedāvātā cena nepārsniedz sākotnējā piedāvājumā norādīto un:
		1. tie vairs netiek ražoti un to tehniskie un kvalitātes rādītāji funkcionāli ir tādi paši vai labāki kā Līgumā norādītajiem materiāliem, izstrādājumiem, programmatūrai un iekārtām un nodrošina to pašu funkciju, vai
		2. pēc līguma noslēgšanas ražotāji Precēm ir raduši inovatīvus risinājumus, par kuriem Pusēm objektīvu apsvērumu dēļ nebija zināms līguma noslēgšanas brīdī vai arī to piedāvāšana nebija iespējama Iepirkuma procedūras norises laikā, vai arī tirgū pieejama Pasūtītāja norādītās programmatūras jaunāka versija, kura ir ekvivalenta tehniskajā specifikācijā prasītajai, vienlaikus piedāvājot Pasūtītājam plašākus risinājumus, un Piegādātājs to ir gatavs piegādāt par ne lielāku cenu, kā tā piedāvājumā norādīto.
	4. Lai izmantotu Līguma 13.8.punktā noteiktās tiesības, Piegādātājs ne vēlāk kā vismaz 15 (piecpadsmit) darba dienas pirms Līguma 4.1.punktā noteiktā termiņa  Pasūtītājam iesniedz informāciju par piedāvāto materiālu, izstrādājumu, programmatūru vai iekārtu, no kuras Pasūtītājs var pārliecināties, ka piedāvātā Prece atbilst sākotnējai tehniskajai specifikācijai, kā arī 13.8.1.punkta gadījumā attiecīgā ražotāja vai ražotāja pilnvarotā pārstāvja (iesniedzot pilnvarojumu apliecinošu dokumentu) apliecinājumu par konkrēta produkta ražošanas pārtraukšanu.
	5. Pēc 13.9.punktā norādītās informācijas saņemšanas Pasūtītājs izvērtē šīs  informācijas atbilstību  13.8.punkta nosacījumiem. Ja Pasūtītājs piekrīt grozījumu veikšanai, minētie dokumenti tiek pievienoti Līgumam kā Līguma pielikumi un uz to pamata tiek sagatavots Līguma grozījumu protokols, kas kļūst par neatņemamu Līguma sastāvdaļu. Šādā gadījumā Piegādātājam Līguma 10.1.punktā noteiktais līgumsods netiek piemērots un Puses ir tiesīgas vienoties par Līguma termiņa pagarinājumu, kas ir nepieciešams Preces piegādei. Šis termiņš aprēķināms, ņemot vērā brīdi, kad aizvietošanas nepieciešamība tiek konstatēta, un pagarinot Līguma termiņu proporcionāli laikam, kas jau pagājis kopš Līguma noslēgšanas brīža.
	6. Līguma 13.8.punktā pielīgto tiesību Puses apņemas izmantot ar mērķi Pasūtītājam iegūt iespēju ilgtermiņā gūt labumu no Preces attīstības un tā nevar tikt izmantota ar mērķi ierobežot patiesas un godīgas konkurences principus.
	7. Līguma izpildē iesaistītā apakšuzņēmēja vai personāla nomaiņa notiek saskaņā ar Publisko iepirkumu likuma 62.pantā noteikto kārtību. Pasūtītājs pieņem lēmumu atļaut vai atteikt apakšuzņēmēju vai personāla nomaiņu vai jauna personāla iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. Pasūtītājs šo lēmumu Piegādātājam paziņo rakstveidā.
 |
| 1. **Nobeiguma nosacījumi**
	1. Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
	2. Pusēm ir jāinformē vienam otra nedēļas laikā par savu rekvizītu (nosaukuma, adreses, norēķinu rekvizītu un tml.) maiņu rakstiski, apstiprinot ar parakstu.
	3. Visus strīdus un domstarpības, kas varētu rasties sakarā ar līgumsaistību izpildi, Puses centīsies atrisināt sarunu ceļā. Gadījumā, ja 20 (divdesmit) dienu laikā sarunu ceļā strīds netiks atrisināts, Puses vienojas strīdus risināt tiesā, atbilstoši LR normatīvo aktu prasībām.
	4. Līgums sastādīts latviešu un angļu valodā (noteicošā: latviešu valoda), divos eksemplāros uz 11 (vienpadsmit) lapām. Abiem Līguma eksemplāriem ir vienāds juridiskais spēks. Viens no eksemplāriem glabājas pie Pasūtītāja, otrs – pie Piegādātāja.
	5. Visos citos jautājumos, ko neregulē Līguma noteikumi, Puses ievēro spēkā esošajos Latvijas Republikas normatīvajos aktos noteikto kārtību.
	6. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to pildīt.
	7. Līgumam pievienoti šādi pielikumi:
		1. Pielikums Nr.1 –Tehniskā piedāvājuma kopija.
		2. Pielikums Nr.1 – Finanšu piedāvājuma kopija.
 |

1. **Pušu rekvizīti / Banking Details of the Parties**

|  |  |
| --- | --- |
| Pasūtītājs / Contracting Authority: | Piegādātājs / Supplier: |
| Latvijas Universitātes Cietvielu fizikas institūts / Institute of Solid State Physics of the University of Latvia |  |
| Juridiskā adrese / Registered office: Kengaraga iela 8, Riga, LV-1063 (*Ķengaraga iela 8, Rīga,* *LV-1063*) | Juridiskā adrese / Registered office:  |
| NM Nr. / Taxpayer No LV90002124925 | Reģ.Nr. / Reg. No:  |
| Norēķinu konts / Account No: LV32TREL913021902300BBanka / Bank: Valsts Kase | Norēķinu konts / Account No: Banka / Bank:  |
| Bankas kods / SWIFT: TRELLV22XXX | Bankas kods / SWIFT:  |

|  |  |
| --- | --- |
| **Pasūtītājs / Contracting Authority:** | **Piegādātājs / Supplier:**  |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Paraksts, Z.v. / Signature L.S.* | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Paraksts, Z.v./ Signature L.S.* |

1. Latvijas Republikā tiesības veikt kredītiestādes darbību ir Eiropas Savienībā *vai Eiropas Ekonomikas zonas dalībvalstī reģistrētai kredītiestādei,* *tās filiālei vai ārvalsts kredītiestādes filiālei*. [↑](#footnote-ref-1)
2. Tiesības veikt apdrošināšanu Latvijas Republikā ir *Latvijas Republikā* *reģistrētai akciju sabiedrībai vai Eiropas komercsabiedrībai, vai savstarpējās apdrošināšanas kooperatīvai sabiedrībai, kurai saskaņā ar šo likumu ir tiesības veikt apdrošināšanu*. [↑](#footnote-ref-2)